laion/Wikipedia-Exotic huggingface dataset:
משה זטלנד

משה זטלנד (2 בנובמבר 1892 - 4 באוקטובר 1960) היה ממייסדי תנועת "החלוץ" וממיסדי המושב ירקונה והיה ראש המועצה האזורית הירקון בין השנים 1952 ו-1957. זטלנד נולד בצ'רניגוב, פלך קיוב, באוקראינה, שהייתה בתחומי האימפריה הרוסית. אביו, חיים, היה סוחר עץ. אמו הייתה דבוסיה לבית פוטפובסקי. זטלנד למד בחדר מתוקן ובבית ספר חילוני בצ'רניגוב. זלטנד היגר לארצות הברית ב-1910. שם גר תחילה במילווקי. הוא היה פעיל שם בתנועת "פועלי ציון". משם עבר לוושינגטון די. סי., בה סייע לדוד בן-גוריון וליצחק בן צבי בפעילות ציונית, בתקופת מלחמת העולם הראשונה. בין השאר, סייע בהקמת תנועת "החלוץ" באמריקה. בשנת 1917 זטלנד עבר ללוס אנג'לס, ולמד בה חקלאות. ב-1918 עלה לארץ ישראל עם הגדוד העברי, ושירת בו בארץ עד 1920. משה זטלנד נישא לשרה בת אברהם ירמיצקי, ב-1921. לזוג נולד בן. ב-1923 הם עברו לתל אביב. זטלנד עבד בנגריה, נבחר כחבר למועצת פועלי תל אביב-יפו ולמזכיר אגודת פועלי העץ. ב-1928 ניהל את התעבורה בהקמת מפעל-רוטנברג בנהרים. בשנת 1932–1933 היה ממייסדי המושב ירקונה. הקבוצה החלה להתארגן לעלייה לקרקע משנת 1925, אך היה קושי במציאת קרקע עבורם. הקבוצה לא הייתה שייכת לשום התארגנות מיישבת גדולה, ולכן גם סבלה מתקציבים נמוכים. חבריה גרו בצריפים זולים עד שנות ה-50 של המאה ה-20. ב-1933 יסד את הקואופרטיב לתובלה "המרץ" ומ-1935 ניהל את המשלוחים במרכז "תנובה" בתל אביב. זטלנד היה חבר בארגון המחתרת, "ההגנה". זטלנד היה ראש המועצה האזורית הירקון בין השנים 1952 ו-1957. בשטח המועצה מצוי המושב "ירקונה", שבו הוא גר. זטלנד נפטר ב-7 באוקטובר 1960 ונקבר בבית העלמין ירקונה־גני עם. משה זטלנד באתר האנציקלופדיה לחלוצי היישוב ובוניו תאריך הפטירה בילקוט הפרסומים אתר המועצה האזורית בין דוד בן-גוריון ליצחק בן-צבי: על מיקבץ אחד של מכתבי בן-גוריון בגלות אמריקה (1915 -1916) מתתיהו מינץ תמונות המייסדים באתר תנועת המושבים משה זטלנד, באתר BillionGraves ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שאנדור ארדש

שאנדור ארדש (בהונגרית: Erdős Sándor; נולד ב-21 באוגוסט 1947) הוא סייף יהודי-הונגרי אלוף אולימפי (מינכן 1972) ופעמיים אלוף עולם (1970 ו-1971) בדקר קבוצתי. בשנת 1965 התגייס לצבא. בשנת 1971 סיים ארדש לימודיו באוניברסיטת קרל מרקס לכלכלה (היום אוניברסיטת קורבינוס של בודפשט) בתואר בכלכלה, בשנת 1976 סיים את האוניברסיטה לחינוך גופני בתואר מאמן אמן בסייף. לאחר שפרש מספורט, עבד כאיש עסקים. משנת 1960 היה סייף רומח ודקר ב-VSC בודפשט. בשנת 1965 הוא זכה במדליית זהב באליפות הונגריה לנוער בדקר והשתתף באליפות העולם לנוער ברוטרדם באותה השנה. באליפות העולם לנוער שנערכה בטהראן בשנת 1967 הוא זכה במדליית ארד בדקר אישי. בשנת 1969 זכה באליפות הונגריה בדקר קבוצתי. באליפות העולם שנערכה באנקרה בשנת 1970 הוא זכה במדליית זהב בתחרות דקר קבוצתי. באליפות העולם שנערכה בווינה בשנת 1971 הוא זכה שוב במדליית זהב בתחרות דקר קבוצתי וסיים במקום רביעי בדקר אישי. באולימפיאדת מינכן (1972) הוא זכה במדליית זהב בדקר קבוצתי, לפני שווייץ וברית המועצות. באליפות העולם שנערכה בגטבורג בשנת 1973 הוא זכה במדליית כסף בדקר קבוצתי. באליפות העולם שנערכה בגרנובל בשנת 1974 הוא זכה במדליית ארד בדקר קבוצתי. באליפות העולם שנערכה בבודפשט בשנת 1975 הוא זכה במדליית ארד בדקר קבוצתי. באולימפיאדת מונטריאול (1976) הוא סיים במקום רביעי בדקר קבוצתי ובמקום שביעי בחרב קבוצתי. באליפות העולם שנערכה בבואנוס איירס בשנת 1977 הוא סיים במקום רביעי בדקר קבוצתי. המשחקים האולימפיים 1896–1976 - בודפשט, 1977 - מסת"ב 963253526X לאסלו הוואש: ספר הזהב של הספורט ההונגרי - בודפשט, 1982 - מסת"ב 9632535723 מיקלוש בוצ'אק: איך האלופים האולימפיים שלנו חיים (166 אנשים ברחבי העולם) - 1998 (ללא מסת"ב) הלקסיקון החדש של רוואי. "שאנדור ארדש, סייף, אלוף אולימפי". mzsgoregdiakok.fw.hu. "Fechten - Weltmeisterschaften (Herren - Degen)". sport-komplett.de (בגרמנית). Sport-Komplett. נבדק ב-2014-12-26. שאנדור ארדש, באתר הוועד האולימפי הבין-לאומי שאנדור ארדש, באתר olympedia.org שאנדור ארדש, באתר הוועד האולימפי ההונגרי
אורלי גרוסמן

אורלי גרוסמן-כהן (נולדה ב-31 במאי 1968) היא שחקנית נבחרת ישראל בכדורסל בעבר, טריאתלטית ופיזיותרפיסטית ישראלית. אורלי גרוסמן כהן נכנסה היכל התהילה - כדורסל נשים אורלי גרוסמן נולדה בתל אביב. למדה בתיכון עירוני א', ושירתה בצה"ל כמנהלת רכש. למדה פיזיותרפיה לתואר ראשון (סיימה ב-1993). גרוסמן החלה את דרכה בספורט כמתאבקת ג'ודו ובגיל 12 החלה לשחק כדורסל. בספטמבר 1990 עברה לשחק באוניברסיטת קונטיקט, איתה זכתה באליפות המזרח. בקיץ 1991 השתתפה עם נבחרת ישראל לראשונה באליפות אירופה בכדורסל נשים שנערכה בישראל. נבחרת ישראל בהדרכת אפי בירנבוים ניצחה במשחק הראשון את נבחרת צ'כיה החזקה. אך הפסידה אחר כך את כל שאר המשחקים בטורניר. בין השנים 1993–2007 עבדה כפיזיותרפיסטית במכבי שירותי בריאות, והחל מ-2007 היא בעלת קליניקה פרטית לטיפולי פיזיותרפיה. גרוסמן נשואה לדורון כהן, לשעבר כדורסלן מכבי פתח תקווה, ואם לשלושה. מדיה וקבצים בנושא אורלי גרוסמן בוויקישיתוף פרופיל, באתר eurobasket פרופיל, באתר פיב"א אורלי גרוסמן כהן, סרטון בערוץ "היכל התהילה - כדורסל נשים ישראל", באתר יוטיוב (אורך: 23:51) גרוסמן באתר היכל התהילה של כדורסל נשים אריה ליבנת, אורלי גרוסמן לא אוהבת להפסיד, אז היא פשוט לא הפסיקה לנצח, באתר הארץ, 5 ביוני 2018 סינדי פרנקל, אורלי גרוסמן – קונטיקט, חדשות, 16 בספטמבר 1990 קובי שם טוב, בירנבוים: הבנות ששיחקו במיכללות לא השתפרו, חדשות, 3 ביוני 1991 אלי סרוסי, כל ניצחון יהיה הישג, חדשות, 12 ביוני 1991 גבי ניצן, הו־הא (מה קוה?), חדשות, 21 ביוני 1991 קובי שם טוב, אריק פרינץ, אפי: גם אם תפילו את כל הכישלון עלי, זה לא ישנה את הכדורסל הנשי, חדשות, 17 ביוני 1991 ערך זה הוא קצרמר בנושא ישראלים ובנושא כדורסלנים. אתם מוזמנים לתרום לוויקיפדיה ולהרחיב אותו.
ג'ייק ליימן

ג'ייק דאגלס ליימן (באנגלית: Jake Douglas Layman; נולד ב-7 במרץ 1994) הוא כדורסלן אמריקאי, המשחק בקבוצת מינסוטה טימברוולבס מליגת ה-NBA, בעמדת הסמול פורוורד. ליימן נולד וגדל בעיר רנת'אם שבמסצ'וסטס, ובשנת 2012 החל ללמוד באוניברסיטת מרילנד. לאורך 4 עונותיו בקבוצת הכדורסל של האוניברסיטה ("מרילנד טראפינס") רשם ממוצעים של 10.2 נקודות ו-4.8 ריבאונדים למשחק, ובעונת 2015/2016 סייע לקבוצה להעפיל לשלב שמינית גמר טורניר אליפות המכללות (NCAA Sweet Sixteen), לראשונה מזה 13 שנים. בדראפט ה-NBA‏ 2016 נבחר ליימן בבחירה ה-47 על ידי אורלנדו מג'יק, ומיד הועבר בטרייד לפורטלנד טרייל בלייזרס. במשחק הבכורה שלו ב-NBA שותף ב-8 דקות משחק בלבד, אולם הצטיין עם 5 שלשות ו-17 נקודות, בהפסד פורטלנד מול גולדן סטייט ווריורס. ב-5 בפברואר 2019 קלע שיא קריירה של 25 נקודות, בהפסד קבוצתו מול מיאמי היט. בעונת 2018/2019 זכה לראשונה למקום קבוע ברוטציית הקבוצה, והעפיל עמה לגמר האזור המערבי, בו הובסה על ידי הווריורס בתוצאה 0–4. לקראת עונת 2019/2020 סיכם על חוזה ל-3 עונות במינסוטה טימברוולבס, והועבר אליה בעסקת "חתימה והעברה" (Sign-and-trade), תמורת זכויות הדראפט על בויאן דובלביץ'. בעונתו הראשונה בקבוצה קלע שיא קריירה של 9.7 נקודות בממוצע למשחק, אך שותף ב-23 משחקים בלבד, בשל פציעה בבוהן. מדיה וקבצים בנושא ג'ייק ליימן בוויקישיתוף ג'ייק ליימן, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN הסטטיסטיקות של ליימן בליגת המכללות, באתר sports-reference.com רשימת הנבחרים בדראפט 2016, באתר basketball-reference.com פורטלנד מצרפת את ליימן, באתר הקבוצה, 23 ביוני 2016 סיכום המשחק בין פורטלנד לגולדן סטייט, באתר ESPN,‏ 2 בנובמבר 2016 סיכום המשחק בין פורטלנד למיאמי, באתר ESPN,‏ 6 בפברואר 2019 מינסוטה מצרפת את ליימן, באתר הקבוצה, 8 ביולי 2019 ליימן מוכן להראות לטימברוולבס את חשיבותו, באתר הקבוצה, 20 בפברואר 2020
חספוס

חספוס הוא תהליך ייצור, המתנהל בדרך כלל על מחרטה, ובו נחרטים חריצים אופקיים או בזווית 30° או 60° או 45°. החספוס מבוצע על עובד צילינדרי, כדי לאפשר תפיסה ואחיזה טובה לצורך הפעלת מומנט סיבוב על הכלי. צורת החספוס היא חריצים עמוקים עם חתך משולש בצורת קוים ישרים או בצורת שתי וערב על העובד. החספוס מאפשר לידיים או לאצבעות להשיג אחיזה טובה יותר על החפץ המעוגל, מאשר על משטח המתכת החלק. ניתן להשתמש בחספוס כשיטת תיקון לחלקים בהרכבה. בעת ביצוע החספוס ויצירת החריצים, עודף חומר הגלם שנוצר בעת ביצוע החריצים מגדיל את קוטר החלק. אזורים מורמים אלה יכולים לפצות על שחיקה על הקוטר החיצוני של החלק. לאחר ביצוע החספוס ניתן להשחיז את החלק למידה המקורית שהייתה לחלק ולבצע מחדש את ההרכבה וכך נפתרת בעיית השחיקה שהייתה על החלק. כיום עלות החלקים בייצור נמוכה ולא כדאי לשפץ חלק כזה אלא עדיף להחליף אותו. ניתן להשתמש בחספוס בהרכבות מהירות ופשוטות של פין מתכת לקדח בחלק מפלסטיק או חומר רך אחר. המשטח החיצוני של הפין מחורץ כך שבעת ההרכבה "נוגס" הפין בתוך הקדח שבחלק וננעץ בתוכו. ידיות לכלים, עפרונות מכניים, תפסניות למקדחים מוט האחיזה במשקולות המשמשות בהרמת משקולות. שימוש נוסף יש ברגליות האופניים של אופני BMX. מוצר נוסף הוא מכסים המורכבים בהברגה. בקוטר החיצוני של החלק החיצוני מבצעים חספוס ומאפשרים להרכיב את החלק בסיבוב ללא צורך בקצה מרובע או משושה לאחיזת מפתח. שימוש נוסף נפוץ קיים בברגים ובאומים קטנים בכלי נגינה או במכשירים אלקטרוניים, ניתן לסובב את הבורג או את האום בתפיסת שתי אצבעות. החספוס משמש גם כאלמנט דקורטיבי בכלי הבית. בדרך כלל מבוצע החספוס עם כלי שמוגדר ככלי לעיבוד שבבי. שיטה נוספת מקובלת לביצוע חריצים ישרים מבוצעת בתהליך (ROLLING) לחיצה עם דפורמציה פלסטית. הגלגל עשוי מחומר קשה והעובד ניתמך על ידי תומך מיוחד כדי למנוע עיוות. בשיטה זו לא ניתן לייצר חספוס בדגם שתי וערב -יהלום. ניתן לבצע חספוס באופן ידני ללא מכונה. הכלי דומה לכלי החיתוך של צינורות. במקום דיסקות סכין, מורכבים 3 גלגלי החספוס לביצוע דגם שתי וערב -יהלום מרכיבים שני גלגלים ימניים ואחד שמאלי. ביצוע החספוס על מחרטה או מחרטת CNC מצריך קדמת מכונה אוטומטית, לאורך החלק כלומר ניתן לבצע חספוס על חלק ארוך עם מחספס צר כאשר הכלי מתקדם לאורך החלק. ימינה או שמאלה. שיני החיתוך בכלי חדות בדופן הכלי והן מבצעות למעשה חיתוך במהלך התקדמות הכלי. בכל התהליכים משתמשים בנוזל חיתוך להורדת הטמפרטורה ולשיפור פני שטח החספוס.. קיימים שני סוגים עיקריים של חספוס: ישר ויהלום. חספוס יהלום הוא הנפוץ ביותר ומשמש בכלים ומתקנים במוטות שצריך להחזיק, ולשפר את האחיזה נגד החלקה חספוס ישר משמש על כלים ברגים ואומים אשר יש צורך להפעיל עליהם בזמן האחיזה ביד מומנט סיבוב. משמש גם לנעיצה בקדח של חומר רך על ידי הכנסה בכח. יש שימושים לחספוס הישר על חלקים שתנועתם הסיבובית כמו תוף, כדי לעצור את תנועת התוף מצמידים אליו חלק נגדי קפיצי עם שן בודדת. "פסיעת החספוס" נקבעת על ידי המתכנן. קיימים בשוק גלגלי חספוס בקטרים שונים ועם פסיעה שונה, פסיעה עדינה או גסה. מדיה וקבצים בנושא חספוס בוויקישיתוף "Knurls & Knurling" (PDF). Reed Machinery. נבדק ב-2017-07-30. Knurling is obtained by displacement of the material when the knurl is pressed against the surface of a rotating work blank. Monroe, Tom. "Engine Rebuilder's Handbook". HPBooks, New York, 1996. Page 48. How It's Made - Darts (knurling wheels at 2:50) Cut-Knurling tools
רכס סיפל

רכס סיפל או מצוק סיפל (באנגלית: Siple Ridge) הוא רכס גבוה, בהרי קוורטרמיין, באזור חוף סקוט, בארץ ויקטוריה שבאנטארקטיקה. אורכו של הרכס 6 קילומטרים, רוחבו של הרכס 0.9 קילומטרים. גובהו של הרכס 2,570 מטרים מעל פני הים. פסגת הרכס מכוסה קרח, אולם מקומות רבים בצוקיו התלולים אינם מכוסים קרח. הרכס הוא הצפוני מבין שני הרכסים היוצאים מהר פד'ר. שמו של הרכס ניתן לו בשנת 1992 על ידי הוועדה המייעצת לשמות אנטארקטיים. הרכס נקרא על שמה של רות ג'י. סיפל (Ruth J. Siple), אלמנתו של חוקר אנטארקטי הידוע פול סיפל, שהיה נשיא הכבוד ותומך פעיל של החברה האנטארקטית; ואורח הכבוד בחנוכת התחנה האנטארקטית אמונדסן-סקוט ב -9 בינואר 1975. רכס סיפל באתר הסקר הגאולוגי של ארצות הברית רכס סיפל באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מרכס סיפל לאתרים סמוכים גאזט השמות האנטארקטיים הרשמי של ניו זילנד מידע גאוגרפי והיסטורי
פרוטון טיארה

פרוטון טיארה (במלאית: Proton Tiara, באנגלית: Proton Tiara) - היא מכונית סופרמיני מתוצרת יצרנית הרכב המלזית PROTON Holdings (אנ') אשר יוצרה במלזיה בין השנים 2000 – 1996. דגם "פרוטון טיארה" מבוסס על דגם סיטרואן AX מתוצרת סיטרואן. יוצרו 30,000 יחידות 5 דלתות האצ'בק. 5 נוסעים. מנוע קדמי. מנוע בנזין 1.1 ליטר מתוצרת קבוצת PSA (מנועים המורכבים בדגמי טלבו, סיטרואן, פיג'ו ו-רנו) סדרה "PSA-Renault X-Type engine" (אנ') סוג מנוע "XW3". סוג הנעה: הנעה קדמית 4x2. "GL" "GLi" "פרוטון טיארה" "פרוטון טיארה" "פרוטון טיארה" "פרוטון טיארה" פרוטון ג'וארה פרוטון ארנה פרוטון וירה פרוטון פוטרה פרוטון אינספירה מדיה וקבצים בנושא פרוטון טיארה בוויקישיתוף פרוטון טיארה, סרטון באתר יוטיוב פרוטון - אתר היצרן (proton.com) "פרוטון טיארה" ה-"סיטרואן AX" של מלזיה citroenet.org.uk/foreign/malaysia/tiara "פרוטון טיארה" (צרפתית) curiositesautomobiles.blogspot.com/2013/11/la-proton-tiara-une-ax-sauce-malaise
טיארה (פירושונים)

טיארה מערבית: طَيَّارَة - אווירון, עפיפון (בסלנג). בערבית, טיארה פירושו גם מטוס. טִיאָֿרָה - לפי מילון ספיר: 1. מִצנֶפֶת פַּרסית קדוּמה. הטיאָרה הייתה כיסוי ראש של מלכים ושל כוהנים פרסיים 2. הכתר המשולש של האַפּיפיור 3. קישוט ראש לנשים עם יהלומים האם התכוונתם ל... עפיפון – (או טייארה מערבית - מטוס) הוא חפץ שעף באוויר עם כיוון הרוח, הקשור לחוט שאותו מחזיק מעיף העפיפון אחר טייארה – הוא סרטו העצמאי של טומי לנג שהופק ב-2009. הסרט מועמד לפרס אופיר 2012 בקטגוריית הפרינג' פלסטיק טיארה – "פלסטיק טיארה אדוארדס" הידועה פשוט בשם פלסטיק טיארה הוא שם דמות הדראג של "דוק טראן" היא זמרת ואושיית רשת וייטנאמית-אמריקאית, שזכתה להצלחה כאשר השתתפה בעונה האחת עשרה של תוכנית הטלוויזיה "המרוץ לדראג של רו פול" טאירה – יונק טורף ממשפחת הסמוריים. כלי רכב פרוטון טיארה – היא מכונית סופרמיני מתוצרת יצרנית הרכב המלזית PROTON Holdings (אנ') אשר יוצרה במלזיה בין השנים 2000 – 1996 טירה (פירושונים)
מחוזקים לעולם

"מחוזקים לעולם" הוא סינגל של הזמר אברהם טל, שיצא לאור בשנת 2010, כסינגל השני מתוך אלבומו השני, "אורות". השיר נכתב והולחן על ידי אברהם טל, והופק על ידיו בשיתוף עם יונתן דגן, בדומה לשאר שירי האלבום. השיר הוא בסגנון הדאנס האלקטרוני, ובקצב מיד-טמפו. יחד עם צאתו כסינגל, זכה השיר לאהדה רבה בתחנות הרדיו בישראל, תוך שהגיע למקום הראשון במצעד ההשמעות השבועי של חברת "מדיה פורסט", ושהה במקום הראשון סך של כ-10 שבועות, ובכך הפך לשיר ששהה במקום הראשון במספר השבועות הגדול ביותר באותה השנה. גם במצעדים השבועיים של תחנות הרדיו גלגלצ, רשת ג', רדיו קול רגע, רדיו דרום ורדיו אמצע הדרך, הגיע השיר למקום הראשון. במצעדי הפזמונים העבריים השנתיים, זכה השיר להצלחה רבה, תוך שהגיע למקום הרביעי במצעד השנתי של גלגלצ, ול-21 במצעד השנתי של רשת ג'. במצעד השנתי של חברת מדיה פורסט, הכולל את השירים המושמעים ביותר ברדיו בישראל לשנת 2011, הגיע השיר למקום הראשון. במצעד ההשמעות השנתי של אקו"ם, הגיע השיר למקום השלישי. גם במצעדי העשור זכה השיר להצלחה רבה, תוך שהגיע למקום הראשון במצעד העשור של חברת מדיה פורסט, ובכך היה לשיר הישראלי המושמע ביותר ברדיו בעשור השני של המאה ה-21, ואילו במצעד השמעות העשור של אקו"ם, הגיע השיר למקום השלישי. במצעד פזמוני העשור של כאן גימל, הגיע השיר למקום ה-66. בדצמבר 2020 הוציאו חמישיית חברי סדרת הסאטירה "זהו זה!" גרסת כיסוי לסינגל. מבקר המוזיקה יוסי חרסונסקי העניק לשיר ביקורת מעורבת באתרו "יוסמיוסיק", בה אמר כי "קלילות הדאנס בקצב מידטמפו, המנגינה וההפקה לה שותף יונתן דגן מ-J.Viewz לא ממש מצליחים לתמוך בטקסט המורכב. טל אוהב לטפס יפה בסולם האוקטבות והרגש, אבל התוצאה הסופית פושרת משהו. לא ממש מחלחל". אף על פי כן, בביקורת שהעניק גיא סידיס מ-nrg לאלבום "אורות", אמר: "כששמעתי ברדיו את האקורד הראשון של 'מחוזקים לעולם' אמרתי לעצמי 'מה זה הדבר הזה?', לא ידעתי אם זה ישראלי, בריטי או אמריקאי, אבל ידעתי שזה טוב ושאני רוצה עוד". הווידאו קליפ הרשמי של השיר פורסם ב-25 במאי 2010, והוא צולם, נערך ובוים על ידי טל עצמו. נכון ליולי 2022, הקליפ עומד על 1.7 מיליון צפיות באתר יוטיוב. סרטון הסינגל ביוטיוב (ללא קליפ) מונה 3.7 מיליון צפיות. לדף השיר באתר הספרייה הלאומית מתי לחזור? עכשיו לחזור!, באתר ‏מאקו‏, 29 ביולי 2010 זמן אתניקס, באתר ‏מאקו‏, 8 ביולי 2010 אברהם טל: אנטי גיבור | גפן מגזין המושבות, באתר gfn.co.il אייל גולן האמן הכי מושמע השנה בישראל, באתר ‏מאקו‏, 20 בספטמבר 2011 שלומי שבת: "גאה לנצח את הצעירים, המוכשרים והיפים", באתר ‏מאקו‏, 28 בדצמבר 2010 שגיא בן נון‏, אייל גולן הזמר הכי מושמע העשור, השיר הכי מושמע - "מחוזקים לעולם" של אברהם טל, באתר וואלה, 18 בדצמבר 2019 שגיא בן נון‏, השיר הישראלי המושמע ביותר בעשור האחרון: "מכתב לאחי", באתר וואלה, 11 בספטמבר 2019 כאן גימל, כאן גימל גאה להציג: מצעד העשור הרשמי של ישראל, באתר כאן – תאגיד השידור הישראלי, 29 בספטמבר 2019 זהו זה! | מחוזקים לעולם (שיר), נבדק ב-2022-07-07 יוסי חרסונסקי, מחוזקים לעולם, באתר "יוסמיוסיק" גיא סידיס, וירא אברהם כי טוב: ביקורת על האלבום של אברהם טל, באתר nrg‏, 25 ביולי 2010 אברהם טל מחוזק, באתר וואלה, 26 במאי 2010 באנו לחזק ויצאנו מחוזקים, באתר ‏מאקו‏, 26 במאי 2010 Avraham Tal - אברהם טל - מחוזקים לעולם, סרטון באתר יוטיוב (אורך: 4:11) Avraham Tal - אברהם טל - מחוזקים לעולם, נבדק ב-2022-07-07
טקס פרסי לורנס אוליבייה 1986

טקס הענקת פרסי לורנס אוליבייה לשנת 1986 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד. ההפקות הבאות היו מועמדות למספר פרסים: 5: "יחסים מסוכנים" ו"נשות וינדזור העליזות" 4: "נשות וינדזור העליזות" 3: Chess, "דוקטור פאוסט", Ourselves Alone, The Normal Heart ו"פנטום האופרה" 2: "חלום ליל קיץ", Dalliance, H.M.S. Pinafore, The American Clock, The Magistrate, "טבעת הניבלונג", When We Are Married ו-Wonderful Town ההפקות הבאות זכו במספר פרסים: 2: "יחסים מסוכנים", "נשות וינדזור העליזות", "פנטום האופרה" ו-When We Are Married פרסי אוליבייה לשנת 1986
בכחוס (מיכלאנג'לו)

בכחוס (באיטלקית: Bacco) הוא פסל שיש של הפסל מיכלאנג'לו, שפוסל בין השנים 1496–1497 ומוצג במוזיאון הלאומי ברג'לו בפירנצה. זוהי עבודה מוקדמת של מיכלאנג'לו, מתקופת שהייתו הראשונה ברומא. הפסל הוזמן על ידי הקרדינל ואספן האמנות רפאל ריאריו, אחיינו של האפיפיור סיקסטוס הרביעי, עבור אוספו הפרטי. הוא לא היה מרוצה מהעבודה והיא הועברה בשנת 1506 לחברו הבנקאי יאקופו גלי, אשר בגינת ביתו ברומא היצירה מתועדת לראשונה ברישום שנעשה בין השנים 1533–1536 על ידי מרטן ואן הימסקרק (אנ'). הפסל נרכש על ידי בית מדיצ'י בשנת 1572 והועבר לפירנצה. בשנת 1865 הוא הועבר למוזיאון הלאומי ברג'לו. זהו אחד משני הפסלים היחידים שנותרו מתקופתו הראשונה של מיכלאנג'לו ברומא. השני הוא הפייטה. הפסל מעט גדול מגודל טבעי ומתאר את בכחוס, אל היין הרומאי, בתנוחה מתנודדת אשר מרמזת על שכרות. בכחוס מתואר כבעל עיניים מתגלגלות, גופו כמעט ונופל מהסלע עליו הוא עומד. מאחוריו יושב סאטיר שאוכל את אשכול הענבים המחליק מידו השמאלית. עם שדיים ובטן נפוחים, דמותו של בכחוס נראתה לג'ורג'ו וזארי כשילוב של "רזותו של גבר צעיר עם הבשרניות והעגלגלות של האישה", ואיכותו האנדרוגנית צוינה לעיתים קרובות. בכחוס חובש זר של עלי קיסוס המקודשים לו (העלים אינם, כפי שמקובל לא פעם לחשוב, עלי גפן). בידו הימנית הוא אוחז בגביע יין ובשמאלו בעורו של נמר, חיה הקשורה לבכחוס. היד שהחזיקה את הגביע נותקה והפין נחתך לפני שמרטן ואן הימסקרק ראה את הפסל. רק הגביע שוחזר, בראשית שנות ה-60 של המאה ה-16. בתחילה הפסל הוצב בגינתו של יאקופו גלי בין פסלים ותבליטים רומיים עתיקים, וייתכן כי הטלת המום נועדה ליצור אשליה שהפסל קדום הרבה יותר מכפי שהיה באמת. ההשראה ליצירה היא כנראה תיאור מתוך תולדות הטבע של פליניוס הזקן, שבו מצוין פסל ברונזה מאת פרקסיטלס אשר מתאר את "בכחוס, שכרות וסאטיר". את תחושת חוסר היציבות הנובעת ממרכז הכובד הגבוה ניתן למצוא במספר עבודות מאוחרות יותר של האמן, ובמיוחד דוד והדמויות בתקרת הקפלה הסיסטינית. מדיה וקבצים בנושא בכחוס בוויקישיתוף "Buonarroti Michelangelo, Bacco". Museo Nazionale del Bargello. (באנגלית) "Bacchus by Michelangelo". michelangelo.net. (באנגלית)
מקסים סוקולוב (פוליטיקאי)

מקסים יורייביץ' סוקולוב (ברוסית: Максим Юрьевич Соколов; נולד ב-29 בספטמבר 1968) הוא כלכלן ופוליטיקאי רוסי שכיהן כשר התחבורה, מ-21 במאי 2012 עד 7 במאי 2018 וכיום משמש כנשיא אווטוואז. סולוקוב נולד ב-29 בספטמבר 1969 בלנינגרד. הוא שירת בצבא הסובייטי בשנים 1987–1989. בשנת 1991 סיים את לימודיו בהצטיינות מאוניברסיטת לנינגרד עם תואר בכלכלה. בשנים 1991–1993 עבד סולוקוב כמרצה במחלקה לכלכלה באוניברסיטת סנקט פטרבורג. בשנת 2008 הגן על עבודת הדוקטורט שלו בכלכלה. על פי בדיקה שערכה דיסנרט, עבודת דוקטורט זו הכילה פלגיאט גס ללא תיעוד משתי תזות דוקטורט אחרות. בשנת 2011 הפך סוקולוב לפרופסור וכיו"ר המחלקה של בית הספר הגבוה לניהול באוניברסיטת סנקט פטרבורג. בשנת 1992 התמנה ליו"ר חברת "רוסי" (Rossi). בשנת 1999 וב-2004 היה יו"ר "Corporation S", חברת בנייה המתמחה בבניית בתי עילית בפטרבורג. ביוני 2018 מונה למנכ"ל חברת LSR Group, משרה שהחזיק עד דצמבר 2019 עת מונה למשרה פוליטית בסנקט פטרבורג. בשנת 2004 החל לעבוד במינהל העיר סנקט פטרבורג כראש הוועדה לפרויקטים אסטרטגיים של העירייה. בשנת 2009 היה חבר העירייה, כיהן כיו"ר הוועדה לפיתוח כלכלי, מדיניות תעשייתית וסחר. בשנת 2009 עבר למוסקבה וב-4 בדצמבר באותה שנה הוא הפך למנהל המחלקה לתעשייה ותשתיות של ממשלת רוסיה תחת ממשלת פוטין השנייה ומונה מחדש תחת ממשלת מדבדב הראשונה. במאי 2012 מונה לשר התחבורה על ידי ראש הממשלה דאז, דמיטרי מדבדב. בששת שנות כהונתו כשר התחבורה יצאו לפועל שלל פרויקטים בתחום תשתיות התחבורה בתחבורת הכבישים, האוויר, הימים ומסילות הברזל כשהממשלה הפדרלית הזרימה כספים רבים לפיתוח תשתיות התחבורה. משנת 2012 ועד 2018 פותחה מאוד תחבורת הכבישים וניכרה התקדמות משמעותית בבניית כבישי רוסיה, כאשר שופצו ונבנו למעלה מאלפיים קילומטרים של כבישים פדרליים ולמעלה מ-9,000 כבישים רזוריים ונבנו למעלה מ-530 צמתים חדשים ו-264 גשרים וקישורים תחבורתיים. תחתיו נחנכו פרויקטים חדשים דוגמת גשר רוסקי, פרויקט הקוטר המערבי המהיר, בשנת 2018 נחנך כביש מוסקבה-סנקט פטרבורג באורך 669 קילומטרים ובמאי 2018 נחנך הגשר הארוך באירופה (19 קילומטרים) – גשר קרים. במאי 2017 החלה סלילת הכביש "טאברידה" באורך 237,5 קילומטרים מקרץ' לסימפרופול. לקראת מינויה של ממשלת מדבדב השנייה במאי 2018 הוא פוטר מתפקיד השר על רקע ביקורת על תפקוד משרתו בתחום התחבורה האווירית והוא חזר לעולם העסקים. בדצמבר 2019 מונה למשנה למושל העיר סנקט פטרבורג, האחראי על תחום תשתיות התחבורה, מדיניות ההשקעות והתיירות בעיר. באוגוסט 2020 דווח כי שמו הוזכר כמועמד אפשרי להחליף את המושל המכהן, לקראת מינויו של אלכסנדר בגלוב ליושב ראש האיחוד של רוסיה ובלארוס. הוא נשוי ואב לשלושה בנים. מדיה וקבצים בנושא מקסים סוקולוב בוויקישיתוף מקסים סוקולוב, ביישום טלגרם מקסים סוקולוב, ברשת החברתית אינסטגרם מקסים סוקולוב, ברשת החברתית VK "Maxim Sokolov - The Russian Government". government.ru (באנגלית). נבדק ב-2017-11-03.(הקישור אינו פעיל) Published results of the expertise of Maksim Sokolov’s thesis on Dissernet server The minister of transport sokolov convicted of writing off of the thesis http://www.themoscowtimes.com/mt_profile/maxim_sokolov/459629.html Максим Соколов может стать вице-губернатором Петербурга Губернатор Петербурга может возглавить союз России и Белоруссии — СМИ
אמיר צוקרמן

פרק זה לוקה בחסר. אנא תרמו לוויקיפדיה והשלימו אותו. הוא תרגם גם את סדרת הספרים קורמורן סטרייק של רוברט גולבריית (ג'יי קיי רולינג). אמיר צוקרמן (נולד ב־1962) הוא מתרגם ועורך ישראלי, מתרגם מיוונית ומאנגלית לעברית. הוא גם מפרסם רשימות ביקורת על ספרים בעיתונות היומית. צוקרמן זכה לפרסים על תרגומיו (2002 ו־2004). חייו ומעלליו של אלכסיס זורבס, ניקוס קאזאנצאקיס, עם עובד, 1995 הדוד פטרוס והשערת גולדבך, אפוסטולוס דוקסיאדיס, ידיעות אחרונות: ספרי חמד, 2001 בושות קטנות: סיפורים, פאנוס קרנזיס, כנרת, זמורה ביתן, 2003. זורבה היווני, ניקוס קאזאנצאקיס, עם עובד, 2003 אל קו האופק, חריסטוס ואקאלופולוס, כתר, 2003 ריקוד השושנים, אנדוניס סורוניס, כתר, 2004 מאוטהאוזן, יאקובוס קמבנליס, כתר, 2005 המבוך, פאנוס קרנזיס, כנרת, זמורה ביתן, 2006 יומן חצות, פטרוס מרקריס, כתר, 2006 הריח שלהן גורם לי לבכות, מניס קומנדריאס, כתר, 2010 שיחות עם ביתי על כלכלה, יאניס וארופאקיס, הוצאת שוקן, 2016 אפלטון: המצאת הפילוסופיה, ברנארד ויליאמס, ידיעות אחרונות: ספרי חמד, 2000 אריסטו: על הפואטיקה לאריסטו, קנת מק'ליש, ספרי עליית הגג: ידיעות אחרונות ספרי חמד, 2000 מסע אל קצה העולם, אדית פאטו, ידיעות אחרונות: ספרי חמד, 2007 לא ארץ לזקנים, קורמאק מקארתי, עם עובד, 2007 בעיה קטנה, מארק האדון, מחברות לספרות, 2008 הדרך, קורמאק מקארתי, מודן, 2009 החיה הגוועת, פיליפ רות, זמורה-ביתן, 2010 וההיפופוטמים התבשלו בתוך הבריכות שלהם, ויליאם ס' בורוז וג'ק קרואק, אחוזת בית, 2011 כלאדם, פיליפ רות, זמורה-ביתן, 2011 בעל זבוב, ויליאם גולדינג, עם עובד, 2011 הרוח יוצא, פיליפ רות, זמורה-ביתן, 2012 קו-אורך דם, או, אדום של ערב במערב, קורמאק מקארתי, מודן, 2013 יסתובב לו העולם הגדול, קולום מק'קאן, עם עובד, 2013 נמסיס, פיליפ רות, זמורה-ביתן, 2014 חיים קטנים, האניה ינגיהארה, מחברות לספרות: זמורה-ביתן, דביר, 2018 מי באש, מתי פרידמן, כנרת, זמורה, דביר, 2021 אל גן העדן, האניה ינגיהארה, מחברות לספרות: זמורה-ביתן, דביר, 2022 קריאת הקוקייה, רוברט גלבריית, ידיעות ספרים, 2014 תולעת משי, רוברט גלבריית, ידיעות ספרים, ספרי עליית גג, 2015 דרך הרשע, רוברט גלבריית, ידיעות ספרים, ספרי עליית גג, 2017 לבן קטלני, רוברט גלבריית, ידיעות ספרים, ספרי עליית גג, 2020 דם חם, רוברט גלבריית, ידיעות ספרים, ספרי עליית גג, 2022 לב שחור כמו דיו, רוברט גלבריית, ספרי עליית הגג, 2024 אמיר צוקרמן, דף שער בספרייה הלאומית אמיר צוקרמן, בלקסיקון הספרות העברית החדשה אמיר צוקרמן, ב"לקסיקון הספרות העברית החדשה" אמיר צוקרמן, ב"לקסיקון הקשרים לספרות ישראלית" רמי סערי, סיפורים שנונים מארץ אומללה,14 באפריל 2004